kreatiewe kleuter: Poppekas: Rooikappie en die Wolf
Vrydag 26 Julie 2013
Poppekas: Rooikappie en die Wolf
Vandag hou ons Poppekas! Kleuters kan self die poppies maak en die storie van Rooikappie opvoer of Mamma kan met behulp van die poppies die storie vertel.
Gevorderde skoolbeginners kan die storie self lees voordat hulle dit opvoer. Ouer kleuters kan natuurlik ook hul eie karakters teken. Ons sluit ook klaar ingekleurde poppe in indien jy slegs wil poppekas hou sonder moeite!
Let asseblief daarop dat die aktiwiteit skêr werk vereis, so Mamma moet ten alle tye 'n ogie hou.
Betower jou kleuter met die wonder van 'n opgevoerde feëverhaal!
Karakter Uitdrukke, inkleurpotode/kryte/viltpenne, skêr, gom, lëe ontbytgraan boks, sosatie stokkies/sjinese eetstokkies/enige houtstokkie, brëe deurskynende kleeflint.
Stap 1: Druk die karakters uit en kleur hulle in. Alternatief kan jy die klaar ingekleurde karakters uitdruk.
Stap 2: Maak 'n lëe ontbytgraan boks oop. Smeer gom aan die agterkant van die karakters en plak dit op die dowwe kant van die boks. Druk die papier lekker stewig vas om seker te maak dat dit styf vasgeplak is.
Stap 3: Knip die karakters versigtig uit. Mamma kan dalk help om eers die karakters losweg uit die kartondoos te knip, voordat kleuter die karakter in fyner detail uitknip.
Stap 4: Meet 'n stokkie sodat dit ongeveer driekwart van die poppie se lengte beslaan en plak die stokkie met 'n stukkie deurskynende kleeflint vas. Maak seker dat daar genoeg spasie onder is om die poppie te kan vashou. Jou karakters is nou gereed om hul buiging op die verhoog te maak!
Geniet die opvoering saam met jou kreatiewe kleuter!
Karakters en Storie!
Ongelukkig kan dokumente in word of pdf formaat nie op blogger gelaai word nie, maar kliek asseblief hierdie skakel en ons stuur vir jou die storie van Rooikappie en die Wolf!